CELEX: 31983R2213
Language: mt
Date: 1983-07-28 00:00:00
Title: Ir-regolament tal-kummissjoni (KEE) nru 2213/83 tat-28 ta' Lulju 1983 li jistabbilixxi standards ta' kwalità għall-basal u ċ-ċikwejra witloof

Avviż Legali Importanti

|

31983R2213

Official Journal L 213 , 04/08/1983 P. 0013 - 0021 Spanish special edition: Chapter 03 Volume 28 P. 0173  Portuguese special edition Chapter 03 Volume 28 P. 0173  Finnish special edition: Chapter 3 Volume 16 P. 0178  Swedish special edition: Chapter 3 Volume 16 P. 0178 

		Ir-Regolament tal-Kummissjoni (KEE) Nru 2213/83tat-28 ta’ Lulju 1983li jistabbilixxi standards ta’ kwalità għall-basal u ċ-ċikwejra witloofIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni komuni tas-suq fil-frott u l-ħxejjex [1] kif l-aħħar emendat bir-Regolament (KEE) Nru 1738/82 [2], u partikolarment Artikolu 2(3) tiegħu,Billi l-istandards ta’ kwalità għall-basal huma stabiliti f’Anness II/6 tar-Regolament Nru 23 [3]; billi dawk l-istandards ġew emendati bir-Regolament Nru 87/64/KEE [4];Billi l-istandards ta’ kwalità għaċ-ċikwejra witloof huma stabbiliti f’Anness I/2 għar-Regolament Nru 58 [5];Billi saret bidla fil-produzzjoni u fil-bejgħ fis-suq ta’ dawn il-prodotti partikolarment f’dak li jirigwardja l-ħtiġiet tal-konsumatur u s-suq bl-ingrossa; billi l-istandards komuni ta’ kwalità għall-basal u ċ-ċikwejra witloof għandhom għalhekk jinbidlu biex jittieħed akkont ta’ dawk il-ħtiġiet ġodda;Billi bidliet bħal dawn jinvolvu tibdil tad-definizzjoni tal-klassi supplimentari ta’ kwalità kif stabbilita bir-Regolament tal-Kunsill (KEE) Nru 1194/69 [6]; billi akkont għandu jittieħed fid-definizzjoni ta’ dik il-klassi, ta’ l-importanza ekonomika għall-produtturi u l-prodotti konċernati u tal-ħtieġa biex jintlaħqu l-ħtiġiet tal-konsumatur;Billi l-istandards huma applikabbli fl-istadji kollha tal-bejgħ fis-suq; billi l-ġarr għal distanzi twal, il-ħażna għal xi tul ta’ żmien jew l-operazzjonijiet varji tal-immaniġġar jistgħu iwaslu għal-deterjorazzjoni minħabba l-iżvilupp bijoloġiku tal-prodott jew mit-tendenza li jitmermru; billi, għalhekk, għandu jittieħed akkont ta’ deterjorazzjoni ta’ din ix-xorti meta jiġu applikati l-istandards fl-istadji tal-bejgħ fis-suq wara li jkunu ntbagħtu; billi, il-prodotti fil-klassi "Extra" għandhom jintgħażlu u jiġu ppakkjati b’reqqa kbira ħafna, biss in-nuqqas ta' freskezza jew nefħa għandhom ikunu meqjusa fil-każ tagħhom;Billi fl-interess tal-kjarezza u ċ-ċertezza f'dawk li huma kondizzjonijiet legali meħtieġa għall-ħeffa ta' l-użu tal-istandards hekk mibdula għandhom jiġu konsolidati f'test wieħed;Billi l-miżuri li hemm provvediment dwarhom f'dan ir-Regolament huma bi qbil mal-opinjoni tal-Kumitat ta' Ġestjoni għall-Frott u l-Ħxejjex,ADOTTAT DAN IR-REGOLAMENT:Artikolu 1L-istandards ta' kwalità għall-basal li jaqgħu taħt is-subintestatura 07.01 H tat-Tariffa Doganali Komuni u għaċ-cikwejra witloof li jaqgħu taħt is-subintestatura 07.01 D II tat-Tariffa Doganali Komuni huma stabbiliti f'Anness I u II għal dan,Dawn l-istandards għandhom japplikaw fl-istadji kollha tal-bejgħ fis-suq, bil-kondizzjonijiet stabbiliti fir-Regolament (KEE) Nru 1035/72.B'dana kollu, fl-istadji li jseħħu li jintbagħtu, il-prodotti jistgħu juru, b'relazzjoni mal-istandards preskritti,- nuqqas żgħir ta' friskezza u nefħa,- għall-prodotti klassifikati fil-klassijiet apparti milli tal-klassi "Extra", tibdil żgħir kawżat mill-iżvilupp u t-tendenza tagħhom li jitmermru.Artikolu 21. Il-kliem "għall-basal" f'Artikolu 2 tar-Regolament Nru 23 u l-kliem "iċ-ċikwejra witloof" fl-ewwel Artikolu tar-Regolament Nru 58 u t-termini "basal, ċikwejra witloof" fl-ewwel Artikolu tar-Regolament (KEE) Nru 1194/69 huma hawnhekk imħassra.2. Anness II/6 tar-Regolament Nru 23 u Anness I/2 tar-Regolament Nru 58 u Annessi II u III tar-Regolament (KEE) Nru 1194/69 huma hawnhekk imħassra.Artikolu 3Dan ir-Regolament għand jidħol fis-seħħnhar l-1 ta’ Settembru 1983.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-28 ta' Lulju 1983.Għall-KummissjoniPoul DalsagerMembru tal-Kummissjoni[1] ĠU L 118, ta’ l-20.5.1972, p. 1.[2] ĠU L 190, ta’ l-1.7.1982, p. 7.[3] ĠU Ċ 30, ta’ l- 20.4.1962, p. 965/62.[4] ĠU Ċ 116, tal- 21.7.1964, p. 1050/64.[5] ĠU Ċ 56, tas- 7.7.1962, p. 1607/62.[6] ĠU L 157, tat-28.6.1969, p. 1.--------------------------------------------------ANNESS ISTANDARD TA’ KWALITÀ GĦALL-BASALI. DEFINIZZJONI TAL-PRODOTTDan l-istandard japplika għall-basal imkabbra mill-varjetajiet (cultivars) tal-Allium cepa L., li għandhom ikunu forniti lill-konsumatur fl-istat naturali, il-basal aħdar b’weraq sħaħ u basal għall-ipproċessar industrijali huma esklużi.II. DISPOSIZZJONIJIET DWAR KWALITÀL-iskop tal-istandard huwa li jiddefinixxi l-ħtiġiet tal-kwalità tal-basal wara l-preparazzjoni u l-ippakkjar.A. Ħtiġiet minimiFil-każi kollha, li jaqgħu taħt id-dispożizzjonijiet speċjali għal kull klassi u t-tolleranzi permissibbli, il-basal għandhom ikunu:- mhux minsusa; iżda l-preżenza ta’ xquq żgħar fil-qoxra ta’ barra u n-nuqqas ta’ parti mill-qoxra ta’ barra m’humiex kunsidrati bħala difetti basta ma tkunx tidher il-polpa,- f’kondizzjoni tajba; prodott affettwat minn tħassir jew taħsir tant li ma jħalluħx tajjeb għal konsum huwa eskluż,- nadif, tista’ tgħid mingħajr ebda materja barranija li tidher,- ħieles minn ħsara kkawżata mill-ġlata,- xott biżżejjed għall-użu ntiż (fil-każ tal-basal tal-pikles, għallanqas l-ewwel żewġ qxur ta’ barra u z-zokk għandhom ikunu xotti għal kollox),- ħieles minn umdità mhux normali fuq barra,- ħieles minn riħa u/jew togħma barranija.Fl-aħħar nett, iz-zkuk għandhom ikunu mibruma jew maqtugħa netti u mhux itwal minn 4 cm (ħlief għall-basal imdamma).Il-kondizzjoni tal-basal għandha tkun hekk li tippermettilhom:- jissaportu t-trasport u l-immaneġġar, u- li jaslu f’kondizzjoni sodisfaċenti fil-post ta’ fejn għandhom jaslu.B. KlassifikazzjoniIl-basal huma klassifikati fi tlett klassijiet definiti hawn taħt:(i) Klassi I:Basal f’din il-klassi għandhom ikunu ta’ kwalità tajba. Bħala forma u kulur għandhom ikunu tipiċi tal-varjetà.Il-basal għandhom ikunu:- sodi u kompatti,- mingħajr dehra ta’ ebda rimja li qed tikber jew ħierġa,- mingħajr vojt jew zkuk iebsa,- ħieles minn infiħ ikkawżat minn żvilupp annormali,- tista’ tgħid ħieles minn trofof tal-għeruq (iżda, għall-basal maqtugħin qabel ma jkunu saru għal kollox, trofof tal-għeruq huma permissibbli), xquq żgħar fil-qoxra ta’ barra huma permissibbli.Tbajja ċari li ma jaffettwawx l-aħħar qoxra niexfa li tkun qegħda tħares il-polpa huma permissibbli.(ii) Klassi II:Din il-klassi tinkludi basal li ma jikkwalifikax biex jidħol fi klassi I, iżda jissodisfa l-ħtiġiet minimi kif speċifikati hawn fuq.Għandhom ikunu raġonevolment sodi u, sakemm jibqgħalhom il-karatteristiċi essenzjali ta’ kwalità u preservazzjoni, jistgħu juru d-difetti li ġejjin:- forma u kulur li m’humiex tipiċi tal-varjetà,- sinjali bikrija ta’ tkabbir jew ħrug ta’ rimja (mhux aktar minn 10 % skond in-numru jew il-piż għal kull unità ta’ preżentazzjoni),- traċċi ta’ tħakkik,- marki żgħar ikkawżati minn parassiti jew mard,- xquq żgħar imfejqa,- tbenġil żgħir, imfejjaq, li aktarx li ma jfixkilx il-kwalitajiet taż-żamma tagħhom.Jista’ jkollhom trofof tal-għeruq.Tbajja li ma jaffettwawx l-aħħar qoxra niexfa li tkun qegħda tħares il-polpa huma permissibbli.(iii) Klassi III ( [1]):Din il-klassi tinkludi basal li ma jikkwalifikawx biex jidħlu fil-klassi II. B’dana kollu, jistgħu juru dan li ġej:- traċċi żgħar ta’ ħamrija,- bidu ta’ tkabbir ta’ rimja ħierġa mhux aktar minn 20 % skond in-numru jew il-piż għal kull unità ta’ preżentazzjoni,- tbenġil li aktarx li ma jfixkilx il-kwalitajiet li taż-żamma tagħhom.III. DISPOSIZZJONIJIET DWAR L-GĦAŻLA SKOND ID-DAQSL-għażla skond id-daqs hija stabbilita bid-dijametru massimu tas-sezzjoni ekwatorjali. L-anqas dijametru huwa ta’ 10 mm. Id-differenza bejn id-djametru tal-iżgħar u tal-akbar basal fl-istess pakkett m’għandhiex tkun akbar minn:Klassijijet I u II:- 5 mm meta d-dijametru tal-iżgħar basla huwa ta’ 10 mm u aktar imma anqas l-20 mm; b’dana kollu, meta d-dijametru tal-basla ikun ta’ 15 mm u aktar imma anqas minn 25 mm, id-differenza tista’ tkun ta’ 10 mm,- 15 mm meta id-dijametru ta’ l-iżgħar basla huwa ta’ 20 mm u aktar imma anqas minn 40 mm,- 20 mm meta id-dijametru tal-iżgħar basla huwa ta’ 40 mm u aktar imma anqas minn 70 mm,- 30 mm meta id-dijametru tal-iżgħar basla jkun ta’ 70 mm jew aktar.Basal fil-klassi III jistgħu jvarjaw fid-daqs b’mhux aktar minn 30 mm fl-istess pakkett.IV. DISPOSIZZJONIJIET DWAR TOLLERANZITolleranzi rigward il-kwalità u daqs huma permissibbli f’kull pakkett għal prodott li ma jissodisfax il-kondizzjonijiet meħtieġa mill-klassi ndikata.A. Tolleranzi ta’ kwalità(i) Klassi I:10 % skond in-numru jew il-piż tal-basal li ma jissodisfawx il-kondizzjonijiet meħtieġa għall-klassi, iżda li jissodisfaw dawk għall-klassi II jew, f’każi eċċezzjonali, li jidħlu fit-tolleranzi għal dik il-klassi.(ii) Klassijiet II u III:10 % skond in-numru jew il-piż tal-basal li la jissodisfaw il-kondizzjonijiet meħtieġa mill-klassi u lanqas il-ħtiġiet minimi, eskluż il-prodott affettwat minn tħassir, jew xi deterjorazzjoni oħra li jagħmluh mhux tajjeb għall-konsum.B. Tolleranzi ta’ daqsGħall-klassijiet kollha: 10 % skond in-numru jew il-piż tal-basal li ma jkunux konformi mad-daqs identifikat, imma b’dijametru ta’ mhux aktar minn 20 % taħtu jew fuqu.V. DISPOSIZZJONIJIET DWAR IL-PREŻENTAZZJONIA. UniformitàIl-kontenut ta’ kull pakkett għandu jkun uniformi u għandu jinsab fih biss basal tal-istess oriġini, varjetà, kwalità u daqs.L-uniformità tista’ tkun limitata għall-oriġini u daqs għall-basal fil-klassi III.Il-parti li tidher tal-kontenut ta’ kull pakkett għandha tkun rappreżentattiva tal-kontenut kollu.B. PreżentazzjoniIl-basal jista’ jiġi ppreżentat- irranġat fi strati,- ippakkjat bill-massa,- "mdamma" (mhux anqas minn 16 il-basla, bi zkuk imnixxfa għal kollox).C. IppakkjarIl-basal għandu jiġi ppakkjat b’mod li jassigura l-ħarsien sewwa tal-prodott.Il-materjali wżati ġewwa l-pakket għandhom ikunu ġodda, ndaf u ta’ kwalità li tevita li tikkawża kull ħsara minn barra jew minn ġewwa lill-prodott. L-użu ta’ materjali u partikularment ta’ karta jew bolol li jkollhom fuqhom dettalji tan-negozju huwa permissibli basta li l-istampar jew l-ittikkettjar ikun sar b’linka jew b’kolla mhux tossiċi.L-ippakkjar għandu jkun ħieles minn kull materja barranija.VI. DISPOSIZZJONIJIET DWAR IMMARKARKull pakkett għandu jkollu fuqu d-dettalji li ġejjin b’ittri ggruppati fuq l-istess naħa; immarkati b’mod li jista’ jinqara’ u li ma jitħassarx u li jidhru minn barra:A. Identifikazzjoni1.2 Min ippakkja | Isem u indirizz jew marka tal-kodiċi maħruġa u aċċettata uffiċjalment. |u/jew |min Bagħat |B. Natura tal-prodott"Basal", jekk il-kontenut ma jkun jidher minn barra.C. Oriġini tal-prodottIl-pajjiż tal-oriġini, u voluntarjament, id-distrett ta’ fejn ikun tkabbar jew l-isem tal-post nazzjonali, reġjonali jew lokali.D. Dettalji kummerċjali- il-klassi,- id-daqs indikat bid-dijametri minimi u massimi,- il-piż.E. Marka ta’ kontroll uffiċjali (voluntarja)[1] Klassi addizzjonali fit-tifsira ta’ Artikolu 2(1) tar-Regolament (KEE) Nru 1035/72. L-applikazzjoni ta’ din il-klassi ta’ kwalità jew ta’ xi wħud mill-ħtiġiet tagħha huma suġġetti għal deċiżjoni li għandha tittieħed skond Artikolu 4(1) ta’ l-istess Regolament.--------------------------------------------------L-ANNESS IILIVELLI TA’ KWALITÀ GĦAĊ-ĊIKWEJRA WITLOOFI. DEFINIZZJONI TAL-PRODOTTDan l-istandard japplika għaċ-ċikwejra, i.e. nebbieta taċ-ċikwejra sffurzati mill-għeruq ta’ varjetajiet (cultivars) ta’ "ċikwejra witloof" akwistata minn Cichorium intybus L. var. foliosum HEGI, intiżi biex ikunu fornuti friski lejn il-konsumatur, iċ-ċikwejra witloof għal skopijiet industrijali hija eskluża.II. DISPOSIZZJONIJIET DWAR KWALITÀL-iskop ta’ dan l-istandard huwa li jiddefinixxi l-ħtiġiet ta’ kwalità miċ-ċikwejra witloof wara l-preparazzjoni u l-ippakkjar.A. Ħtiġiet minimiFil-klassijiet kollha, suġġetti għad-dispożizzjonijiet speċjali għal kull klassi u t-tolleranzi permissibbli, iċ-ċikwejra għandha tkun:- mhix mittifsa- sħiħa; prodott li huwa affettwat minn taħsir jew tħassir tant li ma jibqax tajjeb għall-konsum huwa eskluż,- ħielsa minn tbajja ħamranin, ħsara tal-ġlata jew traċċi ta’ tbenġil,- ħielsa minn ħsara kkawżata minn annimali gerriema jew mard,- ħielsa minn ħsara kkawżata minn insetti jew parassiti oħra,- ħielsa mill-bidu ta’ spigi tal-fjur aktar minn tlett-kwarti tat-tul tagħha.- nadifa, partikularment li ma jkollhiex weraq maħmuġa bil-ħamrija u tista’ tgħid ħielsa minn kull materja barranija li tidher,- pallida, i.e. bajda għal safranija - ta’ kulur abjad,- maqtugħa jew miksura netta fil-parti tal-għonq,- ta’ dehra friska,- ħielsa minn umdità annormali fuq barra,- ħielsa minn riħa u/jew togħma barranija.L-iżvilupp u l-kondizzjoni taċ-ċikwejra għandhom ikunu hekk li jkunu jistgħu:- jissaportu l-ġarr u l-imaneġġar, u- li jaslu f’kondizzjoni sodisfaċenti fil-post tad-destinazzjoni.B. KlassifikazzjoniIċ-ċikwejra hija klassifikata f’erba’ klasssijiet kif definiti hawn taħt:(1) Klassi "Extra":Iċ-ċikwejra f’din il-klassi għandha tkun ta’ kwalità superjuri. Għandha, partikolarment:- tkun iffurmata tajjeb,- tkun soda,- jkollha rjus magħluqa, i.e. irjus b’ponta fina, u ponta magħluqa tajjeb,- ikollha l-weraq ta’ barra mill-anqas tlett-kwarti tat-tul taċ-ċikwejra,- ma tkunx ħadranija jew b’dehra ħġieġija.(ii) Klassi I:Iċ-ċikwejra f’din il-klassi għandha tkun ta’ kwalità tajba. Għandha, partikolarment:- tkun raġonevolment soda,- ikollha l-weraq ta’ barra mill-anqas nofs it-tul taċ-ċikwejra,- ma tkunx ħadranija jew ta’ dehra ħġieġija.Tista’ tkun ta’ forma anqas regulari, u l-ponot, mingħajr id-dijametru tal-fetħa li jisboq l-akbar dijametru taċ-ċikwejra b’aktar minn kwint, jista’ jkun anqas magħfus u magħluq minn dak għall-klsssi "Extra".(iii) Klassi II:Din il-klassi tinkludi ċ-ċikwejra li ma tikkwalifikax biex tiddaħħal fi klassijiet ogħla, iżda li tissodisfa l-ħtiġiet minimi speċifikati hawn fuq.Tista’, b’dana kollu, jkollha d-difetti li ġejjin:- tkun ta’ forma xi ftit irregolari,- tkun ftit ħadranija fit-trufijiet tal-weraq,- tkun ftit miftuħa fil-ponta (id-dijametru tal-fetħa ma jistax jisboq l-akbar dijametru taċ-ċikwejra b’aktar minn terz.(iv) Klassi III ( [1]):Din il-klassi tinkludi ċ-ċikwejra li ma tikkwalifikax biex tiddaħħal fil-klassijiet ogħla, iżda li tissodisfa l-ħtiġiet definiti għall-klassi II.Tista, b’dana kollu, jkollha d-difetti li ġejjin:- tkun ta’ sura mhux regolari,- tkun ħadranija fit-trufijiet tal-weraq,- turi traċċi żgħar ta’ ħsara ħamranija fil-kulur tal-weraq ta’ barra.III. DISPOSIZZJONIJIET DWAR GĦAŻLA SKOND ID-DAQSL-għażla skond id-daqs hija stabilita l-ewwel nett skond id-dijametru tal-parti l-aktar wiesgħa li tagħmel angolu kartabun mal-assi lonġitudinali u t-tieni skond it-tul. Għal kull klassi, id-daqsijiet huma ffissati skond dan li ġej:(ċm) || Extra | I | II | III |Dijametru minimu | | | | |-ċikwejra ta’ tul taħt l-14 il-ċm | 2,5 | 2,5 | 2,5 | 2,5 |-ċikwejra ta’ tul ta’ 14 il-ċm jew aktar | 3 | 3 | 2,5 | 2,5 |Dijametru massimu | 6 | 8 | – | – |Tul minimu | 9 | 9 | 9 | 9 |Tul massimu | 17 | 20 | 24 | 24 |1.2 Min ippakkja | Lisem u lndirizz jew ilmarka b’kodiċi maħruġa u aċċettata uffiċjalment. |u/jew |min bagħat |B. Natura tal-prodott"Witloof" jew "ċikwejra witloof" jekk il-kontenut ma jkun jidher minn barra.Ċ. Oriġini tal-prodottPajjiż ta’ l-oriġini u, voluntarjament, id-distrett fejn tkabbar, jew l-isem nazzjonali, reġjonali jew lokali tal-post.D. Dettalji kummerċjali- klassi,- it-tul massimu u minimu taċ-ċikwejra fil-klassijiet II u III li jvarja fit-tul bejn is-6 u t-12 il-ċm biss.E. Marka uffiċjali tal-kontroll (voluntarja)[1] Klassi addizzjonali fit-tifsira ta’ l-Artikolu 2(1) tar-Regolament (KEE) Nru 1035/72. L-applikazzjoni ta’ din il-klassi ta’ kwalità jew ta’ xi wħud mill-ħtiġiet tagħha jiddipendu fuq deċiżjoni li tittieħed fuq il-bażi ta’ l-Artikolu 4(1) ta’ l-istess Regolament.--------------------------------------------------